**KUUENDA KOOSSEISU**

**OTSUS**

Haapsalu, 22.märts 2013 nr

 EELNÕU

Sünnitoetuse määra kehtestamine

2013. eelarveaastaks

Juhindudes sotsiaalhoolekande seaduse § 23 lg 1, kohaliku omavalitsuse korralduse seaduse § 6 lg 1, lg 3 p 1, § 30 lg 1 p3, Haapsalu põhimääruse § 12 lg 1 p 5, Haapsalu Linnavolikogu otsustab:

1. Muuta Haapsalu Linnavolikogu 26.03.2010 määruse nr 10 „Sotsiaaltoetuste määramise ja maksmise kord“ IV peatüki § 17 lõiget 1 „Lapse sünnitoetus“ sõnastust ja lugeda:
2. **„Sünnitoetust on õigus saada ühel Haapsalu linnas alaliselt elaval lapsevanemal, kes on vähemalt 6 (kuus) kuud enne lapse sündi rahvastikuregistrisse sisse kantud Haapsalu linna elanikuna ning tingimusel, et laps on rahvastikuregistri andmetel Haapsalu linna elanik. Kui lapsele on määratud kohtuotsuse alusel eestkostja, makstakse sünnitoetus eestkostjale.“**
3. Haapsalu Linnavalitsusel viia sisse Haapsalu Linnavalitsuse 30.01.2013 korralduse nr 39 „Sünnitoetuse kehtestamine 2013. eelarveaastaks“ punktis 1 alljärgnev muudatus:

**„1. Kehtestada 2013 eelarveaastaks Haapsalu linnas makstava sünnitoetuse suuruseks 384 (kolmsada kaheksakümmend neli) eurot.“**

1. Otsus jõustub 01.04.2013.

Jaanus Karilaid

Volikogu esimees

Seletuskiri

Eelnõule „Sünnitoetuse määra kehtestamine 2013. eelarveaastaks“

Eelnõu algatajad soovivad kahekordistada Haapsalu linna sünnitoetust eesmärgiga rohkem väärtustada ja hinnata oma linna kodanikke.

Arvestades elukalliduse tõusu ja seda, et senine linna sünnitoetus on maakonna madalaim, on kahekordne sünnitoetuse tõstmine loomulik.

Lisakulu 2013. aasta linnaeelarvele esitatud eelnõuga arvestamise korral on ca 20 000 eurot.

Toetust antakse lapse sünni korral, kui vähemalt üks lapsevanem on minimaalselt kuus kuud sisse kirjutatud Haapsalu linna.

Haapsalu Linnavolikogu liikmed

28.02.2013

………………………………….

Jaanus Karilaid

…………………………………. ………………………………….

Märt Maiste Vladimir Padama

…………………………………. ………………………………….

Natalia Koropets Helle Saarsoo